**ОБЩИНСКА ИЗБИРАТЕЛНА КОМИСИЯ ИХТИМАН**

**РЕШЕНИЕ**

**№011/МИ**

**Ихтиман, 13.09.2019г.**

**ОТНОСНО**: Регистрация на политическа партия „ВОЛЯ” за участие в изборите за общински съветници на 27.10.2019г.

Постъпило е заявление от политическа партия „ВОЛЯ”, подписано от упълномощен представител на представляващия – Цветелина Стоянова Лучкова, заведено на 11 септември 2019г. в регистъра на партиите и коалициите от партии за участие в изборите за общински съветници в Община Ихтиман на 27 октомври 2019г.

Към заявлението са приложени: 1. Пълномощно на лицата, упълномощени и преупълномощени да представляват партията през общинска избирателна комисия, в случаите когато документите се подават от упълномощени лица – 2 бр.

Общинска избирателна комисия в Община Ихтиман, област Софийска счита, че са спазени изискванията на чл.127 и чл.147, ал.1 и 5 от Изборния кодекс и Решение №963-МИ/05.09.2019г. на ЦИК за регистрация на политическа партия „ВОЛЯ” за участие в изборите за общински съветници и кметове на 27 октомври 2019г., поради което политическа партия „ВОЛЯ” следва да бъде регистрирана за участие в изборите за **общински съветници** в Община Ихтиман на 27 октомври 2019г.

Предвид изложеното и на основание чл.87, ал.1 и чл.127, ал.1 и ал.3 от Изборния кодекс ОИК-Ихтиман

**РЕШИ:**

РЕГИСТРИРА политическа партия „ВОЛЯ” за участие в изборите за **общински съветници** в Община Ихтиман на 27 октомври 2019г. в община Ихтиман, област Софийска.

Решението може да се обжалва пред Централна избирателна комисия в срок до три дни от обявяването му.

Председател: Иво Димитров Тодоров /п/

Секретар: Антоанета Георгиева Попова /п/